**NOLIKUMS  
 RĒZEKNES NOVADA 2019.GADA KAUSA IZCĪŅA INLINE HOKEJĀ**

**+**

**RĒZEKNES NOVADA 2019. GADA INLINE HOKEJA TURNĪRS JAUNIEŠIEM**

**1. Mērķis un uzdevumi**

1.1. Popularizēt un iesaistīt inline hokeja apritē pēc iespējas vairāk spēlētāju un popularizēt inline hokeju.

1.2. Veicināt un popularizēt veselīga dzīvesveida un saturīga brīvā laika pavadīšanas veida nozīmi.  
1.3. Noskaidrot labākās komandas un spēlētājus. *3 pret 3 ar vārtsargiem* un *3 pret 3 ar mini vārtiem* formātā.

**2. Turnīra vadība**

2.1. Turnīru organizē un vada Rēzeknes novada hokeja entuziastu biedrība “Esi aktīvs un radošs”

2.2. Turnīra vadītājs – Edgars Jukna (mob.tālr.25439659)

2.3. Laukuma tiesnešus nozīmē turnīra vadība.

2.4. Galvenais sekretārs – Igors Isupovs (mob.tālr.25669972)

**3. Turnīra vieta un laiks**

3.1. Turnīrs notiek L.Rancānes Makašānu amatu vidusskolas teritorijā - Inline hokeja laukumā (Iugulova, Vērēmu pagasts Rēzeknes novads) 2019.gadā 14.septembrī no plkst. 11.00 līdz 18.00

3.2. Turnīrs notiek pēc apstiprināta grafika, ko sastāda turnīra vadītājs.

3.3. Nepiemērotu laikapstākļu gadījumā (lietus, negaiss) turnīrs tiek pārcelts un nākošo dienu.

**4. Turnīra dalībnieki**

4.1. Turnīrā var piedalīties komandas, kuras garantē ievērot Turnīra Nolikumu, un ir iesniegušas pieteikumu

4.1.1. Jauniešu turnīrā drīkst piedalīties jauniešu, kuri nav sasnieguši 18 gadu vecumu.

4.2. Turnīrā var piedalīties personas, kurām ir Latvijas Republikā izsniegtas pases vai uzturēšanās atļaujas kā arī viesi no ārvalstīm.

4.3. Katrs spēlētājs drīkst spēlēt tikai vienā komandā (neattiecas uz vārtsargiem), kā arī turnīra laikā nav atļauts pāriet citas komandas sastāvā.

4.4. Katrs sacensību dalībnieks personīgi uzņemas atbildību par savu veselības stāvokli un spējām piedalīties sacensībās!

4.5. Turnīrā drīkst piedalīties personas, kuras nav jaunākas par 16 gadiem. (Attiecas uz Open turnīru)

4.6. Spēlētājiem, kuri nav sasnieguši 18 gadu vecumu, obligāti jāspēlē ar pilnu sejas masku, kas atbilst noteiktajiem starptautiskajiem standartiem.

4.7. Ne tiesneši, ne organizators neatbild par sacensību dalībnieku vai trešo personu traumām, miesas bojājumiem, sakropļojumiem (līdz pat letālam iznākumam), kuri gūti turnīra norises laikā/vietā vai Inline hokeja laukuma pieguļošā teritorijā.

4.8. Piedalīties turnīrā drīkst spēlētāji, kuri nav spēlējuši Latvijas hokeja čempionātā (Virslīgā vai 1. līgā.)

4.9. Komandās visiem spēlētājiem ir jābūt vienādos formas kreklos, tiem jābūt numurētiem.

**5. Pieteikums.**

5.1. Komandas pieteikums (skat. pielikumu) jāiesniedz līdz 12.09.2019 uz e-pastu e.jukna@inbox.lv vai telefoniski 25439659 (Edgars)

5.2. Komanda sastāvā drīkst pieteikt ne vairāk kā 7 dalībniekus (6 spēlētājus + 1 vārtsargs).

**6. Turnīra norises kārtība**

6.1. Turnīrs notiek pēc organizatora izstrādātiem noteikumiem, kas nav pretrunā ar Starptautiskās inline hokeja federācijas noteikumiem (IIHF).

6.2. Spēles ilgums 2 x 8 minūtes. Pārtraukums starp puslaikiem 2 minūtes. Pēc katra puslaika komandas mainās laukuma pusēm.

6.2.1. Spēles ilgums jauniešu turnīram 2 x 5 minūtes. Pārtraukums starp puslaikiem 1 minūte.

6.3.  30 sekunžu pārtraukumu spēles laikā katra komanda var izmantot tikai vienu reizi.

6.4.  Komandas tiek izslēgtas no turnīra šādos gadījumos:

- par rupjiem disciplīnas, sporta ētikas un turnīra organizācijas noteikumu pārkāpumiem;  
- par neierašanos uz turnīru.

6.5. Ja spēlē piedalās diskvalificēts vai nepieteikts spēlētājs, komandai tiek piešķirts zaudējums ar rezultātu 0:5.

**7. Turnīra  tiesneši**

7.1. Par turnīra tiesnešu nozīmēšanu un tiesāšanas kvalitātes kontroli atbild turnīra vadītājs.

7.2. Spēles laikā laukumā atrodas 1 laukuma tiesnesis, kurš ir galvenais tiesnesis.

7.3. Lūgumi par konkrētās spēles tiesnešu nomaiņu netiek pieņemti.

7.4. Tiesnešu lēmumi turnīru laikā ir galīgi un nevar tikt apstrīdēti ne no spēlētāju, ne no komandas vadības puses.

7.5. Spēlēs laikā strādā viens spēles sekretārs.

**8. Uzvarētāju noteikšana.**

8.1. Komandu izcīnītās vietas tiek noteiktas pēc izcīnīto punktu summas: uzvara spēles pamatlaikā– 3 punkti, uzvara papildlaikā vai pēcspēles soda metienos – 2 punkti, zaudējums papildlaikā vai pēcspēles soda metienos – 1 punkts, zaudējums – 0 punkti.

**9. Finansiālie** noteikumi

9.1. Izdevumus, kas saistīti ar sportistu piedalīšanos turnīrā (transports, ekipējums u.t.t.), sedz komandējošā organizācija vai paši sportisti.

11.2. Katra komanda par piedalīšanos maksā organizatora noteikto dalības maksu 20,00 EUR, kas ietver laukuma īri un spēles tiesāšanas izdevumus. (Attiecas uz Open turnīru)

**10. Apbalvošana**

12.1 Turnīra pirmās vietas ieguvējs iegūst galveno kausu un atbalstītāju sarūpētās balvas

12.2. Komandas – otrās un trešās vietas ieguvējas - tiek apbalvotas ar kausiem un veicināšanas balvām

12.3. Pirmo trīs vietu ieguvēji (komandu dalībnieki) tiek apbalvoti ar medaļām.

12.4. Labākais turnīra spēlētājs tiek apbalvots ar atbalstītāju sarūpētajām balvām.

**11. Izmaiņas turnīra nolikumā**

11.1. Organizatoriem ir tiesības mainīt vai papildināt šo nolikumu nepieciešamības gadījumā, informējot par to dalībniekus.

11.2. Papildus informāciju var saņemt pa tālr. 25439659 vai rakstot uz epastu: e.jukna@inbox.lv

Sagatavoja E.Jukna

PIETEIKUMS

**RĒZEKNES NOVADA 2019.GADA KAUSA IZCĪŅA INLINE HOKEJĀ**

**3 PRET 3**

Komandas nosaukums **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| N.p.k. | Vārds, uzvārds | Dzimšanas gads | Paraksts par to, ka katrs turnīra dalībnieks personīgi uzņemās atbildību par savu veselības stāvokli un spējām piedalīties turnīrā |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas pārstāvja vārds, uzvārds, telefons, e-pasts.